|  |  |
| --- | --- |
|  | **Κομοτηνή, 18 Οκτωβρίου 2021****Αριθ. Πρωτ.: οικ.286116/4889** |
| **ΕΛΛΗΝΙΚΗ ΔΗΜΟΚΡΑΤΙΑ****ΠΕΡΙΦΕΡΕΙΑ****ΑΝΑΤΟΛΙΚΗΣ ΜΑΚΕΔΟΝΙΑΣ και ΘΡΑΚΗΣ****ΓΡΑΦΕΙΟ ΤΥΠΟΥ & ΔΗΜΟΣΙΩΝ ΣΧΕΣΕΩΝ****Πληροφορίες: Ευγενία Εξακοΐδου**Ταχ. Δ/νση: Γ. Κακουλίδη 1 - 69132 ΚομοτηνήΤηλ: 25313 - 52121Email:press.amth@gmail.comWebsite: <http://www.pamth.gov.gr/> | **Προς****Πίνακα Αποδεκτών** |

|  |
| --- |
| **ΘΕΜΑ: "Πρόγραμμα εορτασμού Εθνικής Επετείου της 28ης Οκτωβρίου 1940"** |

**Σχετ.:** 1.υπ’ αριθμ. 73884/11-10-2021 & 74901/13-10-2021, έγγραφα του Υπουργείου Εσωτερικών «Εορτασμός της Εθνικής Επετείου της 28ης Οκτωβρίου»

1. υπ’ αριθμ.296141/5049 έγγραφο του Περιφερειάρχη Αν. Μακεδονίας και Θράκης «τροποποίηση του προγράμματος εορτασμού της Εθνικής Επετείου της 28ης Οκτωβρίου»
2. υπ’ αριθμ.78121/25-10-2021 του Υπουργείου Εσωτερικών «Μεσίστια Έπαρση σημαίας λόγω εθνικού πένθους»,

Σας αποστέλλουμε σε ορθή επανάληψη το πρόγραμμα εορτασμού της Εθνικής Επετείου της 28ης Οκτωβρίου, για την Τετάρτη και Πέμπτη 27 & 28 Οκτωβρίου 2021 και

σας γνωρίζουμε ότι λόγω της αύξησης των κρουσμάτων COVID-19 στην Περιφέρεια ΑΜΘ και για την αποφυγή περαιτέρω συγχρωτισμού και επιδείνωσης της επιδημιολογικής κατάστασης, ακυρώνεται σε όλη την Περιφέρεια το μέρος της παρέλασης της 28ης Οκτωβρίου, που αφορά στη συμμετοχή της μαθητικής, φοιτητικής νεολαίας και των πολιτιστικών και εθελοντικών οργανώσεων και συλλόγων. Κατά τα λοιπά ισχύουν τα κατά τόπους προγράμματα, όπως αυτά έχουν ανακοινωθεί.

Το πρόγραμμα στην έδρα της Περιφέρειας στην Κομοτηνή καθορίζεται από την Περιφέρεια, καθώς και στις έδρες των Περιφερειακών Ενοτήτων σε συνεργασία με τους οικείους Αντιπεριφερειάρχες, για τις λοιπές πόλεις - έδρες δήμων από την οικεία δημοτική αρχή, τηρούμενης της αριθ. 52749/28.09.2006 (ΦΕΚ1488/Β/06.10.06) υπουργικής απόφασης για τον καθορισμό σειράς προβαδίσματος.

**Ο Περιφερειάρχης**

**Ανατολικής Μακεδονίας και Θράκης**

****

**Χρήστος Μέτιος**

****

**ΠΡΟΓΡΑΜΜΑ ΕΟΡΤΑΣΜΟΥ**

**ΤΗΣ ΕΘΝΙΚΗΣ ΕΠΕΤΕΙΟΥ ΤΗΣ 28ης ΟΚΤΩΒΡΙΟΥ 1940**

Η εθνική επέτειος της 28ης Οκτωβρίου 1940 έχει ιδιαίτερη αξία για τη Χώρα μας, αλλά και για την ανθρωπότητα διότι υπενθυμίζει την αντίσταση της πατρίδας μας ενάντια στο φασισμό και το ναζισμό αποτελώντας παράδειγμα προάσπισης της ελευθερίας, της δημοκρατίας και την ανεξαρτησίας των εθνών.

Ο εορτασμός της Εθνικής Επετείου θα πραγματοποιηθεί και φέτος, με λαμπρότητα, ιδιαίτερα στα σχολεία και λοιπά εκπαιδευτικά ιδρύματα, τις δημόσιες υπηρεσίες, τα ΝΠΔΔ και τους Οργανισμούς.

Επισημαίνουμε ότι, ιδιαίτερα στην παρούσα χρονική συγκυρία, πρέπει να δοθεί στον εν λόγω εορτασμό ουσιαστικό περιεχόμενο, αναφορικά με την ενίσχυση της ιστορικής μνήμης για τις αξίες της ελευθερίας, της εθνικής ανεξαρτησίας, της αντίστασης στο ναζιστικό και φασιστικό ολοκληρωτισμό. Η αξιοποίηση της εθνικής επετείου μέσω των εκδηλώσεων που θα λάβουν χώρα ανά την Ελλάδα είναι μια λαμπρή ευκαιρία υπενθύμισης των αγώνων των προγόνων μας και των πανανθρώπινων αξιών που υπεράσπισε το Έθνος μας.

Ειδικότερα στην πόλη της Κομοτηνήςθα πραγματοποιηθούν από26 έως και 28 Οκτωβρίου 2021, οι παρακάτω εκδηλώσεις:

***Γενικός σημαιοστολισμός*** των Δημοσίων, Περιφερειακών και Δημοτικών καταστημάτων, των ΝΠΔΔ και των Τραπεζών του νομού, από της 8ης πρωινής ώρας της 28ης Οκτωβρίου, μέχρι και την Δύση του ηλίου της 28ης Οκτωβρίου 2021. Την 27η Οκτωβρίου 2021 οι σημαίες θα είναι μεσίστιες σε όλα τα δημόσια κτίρια λόγω Εθνικού Πένθους.

***Φωταγώγηση***όλων των Δημοσίων και Δημοτικών καταστημάτων, καθώς και των καταστημάτων των ΝΠΔΔ, και των Τραπεζών, κατά τις βραδινές ώρες της 27ης και 28ης Οκτωβρίου 2021.

**Τετάρτη, 27 Οκτωβρίου 2021**

**08:00** Πραγματοποίηση ομιλιών σε ειδικές συγκεντρώσεις στα σχολεία, τις δημόσιες Υπηρεσίες, και τα ΝΠΔΔ.

**10:30** **Επιμνημόσυνη δέηση**, *στο Ηρώο της Πόλης***,** χοροστατούντος του Σεβασμιότατου Μητροπολίτου Μαρωνείας και Κομοτηνής κ.κ. Παντελεήμονα και θα ακολουθήσει απότιση φόρου τιμής με **κατάθεση στεφάνων** παρουσία αρχών, από τους σπουδαστές, μαθητές, προσκόπους και οδηγούς. Η παρουσία των σχολείων αφορά μόνοστο σημαιοφόρο και τον/την επικεφαλής εκπαιδευτικό.**Τέλος προσέλευσης εκπροσώπων σχολείων 10:15 π.μ.**

**Πέμπτη, 28 Οκτωβρίου 2021**

**08:00 *Επίσημη έπαρση της Σημαίας*** στο χώρο του Ηρώου της πόλης. Θα σημάνουν χαρμόσυνα οι καμπάνες όλων των εκκλησιών, οι δε φιλαρμονικές του Δήμου Κομοτηνής και της ΧΧΙ ΤΘΤ θα περιέλθουν σε οδούς της πόλης, παιανίζοντας τον εωθινό και εμβατήρια.

**10:30** ***Επίσημη δοξολογία*** στον Ιερό Καθεδρικό Ναό Ευαγγελισμού της Θεοτόκου όπου θα προεξάρχει ο Σεβασμιότατος Μητροπολίτης Μαρωνείας και Κομοτηνής κ.κ. Παντελεήμων.

**Τέλος προσέλευσης εκπροσώπων σχολείων 10:10 π.μ.**

**Τέλος προσέλευσης επισήμων, 10:20 π.μ.**

Τιμές θα αποδοθούν από τμήμα της στρατιωτικής μουσικής και τμήμα απόδοσης τιμών του ΑΔΦΚ.

Μετά την δοξολογία, θα εκφωνηθεί μέσα στον Ιερό Ναό ο πανηγυρικός της Ημέρας από το Βασίλειο Θεοδωρίδη Υποδιευθυντή του 2ου Μειονοτικού Δημοτικού Σχολείου Κομοτηνή.

**11:00** ***Επιμνημόσυνη δέηση*** χοροστατούντος του Σεβασμιοτάτου Μητροπολίτου Μαρωνείας και Κομοτηνής κ.κ. Παντελεήμων, στο Ηρώο της Πόλης και θα ακολουθήσει **κατάθεση στεφάνων** από τον Εκπρόσωπο της Κυβέρνησης, τον Περιφερειάρχη Ανατολικής Μακεδονίας και Θράκης, τον Αντιπεριφερειάρχη Ροδόπης, τον Ανώτερο Διοικητή Φρουράς Κομοτηνής, τον Δήμαρχο Κομοτηνής, τον Πρύτανη του Δημοκριτείου Πανεπιστημίου Θράκης, τον Γενικό Περιφερειακό Αστυνομικό Δ/ντή Περιφέρειας ΑΜ-Θ, τον Διοικητή Πυροσβεστικών Υπηρεσιών ΑΜ-Θ, τον Περιφερειακό Δ/ντή Πρωτοβάθμιας και Δευτεροβάθμιας Εκπαίδευσης ΑΜ-Θ.

Στεφάνι επίσης μπορούν να καταθέσουν οι εφεδροπολεμιστικές οργανώσεις, ενώσεις αποστράτων και εκ μέρους της Εθνικής Αντίστασης, εκπρόσωποι όλων των παραρτημάτων των αναγνωρισμένων αντιστασιακών οργανώσεων που εδρεύουν στο Ν. Ροδόπης, Συλλόγους, Σωματεία, Ενώσεις, Ομοσπονδίες, Συνδέσμους κ.τ.λ.

Η πρόθεση για κατάθεση στεφάνων παρακαλούμε να δηλώνεται από τηνπροηγούμενη μέρα στους υπεύθυνους τελετάρχες.

Στη συνέχεια θα τηρηθεί σιγή ενός λεπτού.

Τιμές θα αποδοθούν από τμήμα της στρατιωτικής μουσικής και τμήμα απόδοσης τιμών του ΑΔΦΚ.

**12:00** ***Παρέλαση***, **μόνο των τμημάτων των ενόπλων δυνάμεων.**

Χώρος παρέλασης ορίζεται η Λεωφόρος Δημοκρατίας και η οδός Ορφέως**.**
Χώρος συγκέντρωσης των τμημάτων ορίζεται ο χώρος πίσω από την ΛΑΦΚ.

**17:00** Υποστολή της Σημαίας στον χώρο του Ηρώου της πόλης με μέριμνα του ΑΔΦΚ.

Τα θέματα της στρατιωτικής παρατάξεως και αποδόσεως τιμών, παρακαλείται να ρυθμίσει ο ΑΔΦΚ, της Δημόσιας Τάξης η Αστυνομική Διεύθυνση Ροδόπης, της δε εθιμοτυπίας, ανάλογα με την αρμοδιότητά τους, η Περιφέρεια ΑΜΘ διά των υπηρεσιών της στην ΠΕ Ροδόπης. Στις τελετές εφόσον αυτό είναι δυνατόν, θα παραστούν και οι φιλαρμονικές των οικείων Δήμων.

**Τελετάρχες ορίζονται οι: Αθανάσιος Χριστοδουλάκης**

**Ευγενία Εξακοΐδου (κιν. 6936924079)**

Εθελοντική συμμετοχή στην εκφώνηση Ειρήνη Τσακίρη

*Οι χωρικοί Αντιπεριφερειάρχες και οι Δήμοι παρακαλούνται να καταρτίσουν δικό τους πρόγραμμα, στα πλαίσια του προγράμματος της Περιφέρειας ΑΜΘ, το οποίο μπορούν να εμπλουτίσουν σε συνεργασία με τους τοπικούς φορείς.*

**Ο Περιφερειάρχης**

**Ανατολικής Μακεδονίας και Θράκης**

****

**Χρήστος Μέτιος**

**ΠΙΝΑΚΑΣ ΔΙΑΝΟΜΗΣ**

* Μητροπολίτης
* Αντιπεριφερειάρχης Ροδόπης
* Αποκεντρωμένη Διοίκηση Μακεδονίας - Θράκης
* Βουλευτές
* Δικαστικές Αρχές
* Ανώτερο Διοικητή Φρουράς Κομοτηνής
* Δήμαρχος Κομοτηνής
* Πρύτανη Δημοκρίτειου Πανεπιστημίου Θράκης
* Προξενικές Αρχές
* Αντιπεριφερειάρχες Περιφέρειας ΑΜΘ
* Πρόεδρος Περιφερειακού Συμβουλίου ΑΜΘ
* Πρόεδρος Δημοτικού Συμβουλίου Κομοτηνής
* Επίτροπος του Ελεγκτικού Συνεδρίου
* Περιφερειακό Συμβούλιο ΑΜΘ
* Δημοτικό Συμβούλιο Κομοτηνής
* Δικηγορικό Σύλλογο
* 29η ΜΠ ΤΑΞ ΠΖ
* ΧΧΙ ΤΘ ΤΑΞΙΑΡΧΙΑ ΚΟΜΟΤΗΝΗΣ
* 2η ΜΣΕΠ Ισμάρου
* Γενική Αστυνομική Διεύθυνση ΑΜ-Θ
* Αστυνομική Διεύθυνση Τάξης Ροδόπης
* Περιφερειακή Διεύθυνση Πυροσβεστικών Υπηρεσιών ΑΜΘ
* Πυροσβεστική Υπηρεσία Ν. Ροδόπης
* Σχολή Αστυφυλάκων Ελληνικής Αστυνομίας Κομοτηνής
* Μουφτεία Κομοτηνής
* Εκπρόσωπο Αρμένικης Εκκλησίας
* Περιφερειακή Δ/νση Πρωτοβάθμιας και Δευτεροβάθμιας Εκπαίδευσης ΑΜΘ
* Διεύθυνση Πρωτοβάθμιας Εκπαίδευσης (Με την παράκληση να κοινοποιηθεί το παρόν σε όλα τα σχολεία αρμοδιότητάς της)
* Διεύθυνση Δευτεροβάθμιας Εκπαίδευσης (Με την παράκληση να κοινοποιηθεί το παρόν σε όλα τα σχολεία αρμοδιότητάς της)
* OTA(Νομού), ΝΠΔΔ, Τράπεζες
* Αντιστασιακές και Εφεδροπολεμιστικές Οργανώσεις
* Συλλόγους, Σωματεία, Ενώσεις κ.λ.π.
* Τους Πολίτες της Περιφέρειας ΑΜΘ

**Εσωτερική Διανομή**

* Εκτελεστικό Γραμματέα ΠΑΜΘ
* Γενικούς Διευθυντές ΠΑΜΘ
* Όλες τις Διευθύνσεις και τα Αυτοτελή Τμήματα της ΠΑΜ-Θ που έχουν έδρα στην Κομοτηνή